**Teknisk vejledning til dokumentering og fjernelse af digitale krænkelser**

Denne vejledning giver et overblik over de tekniske handlemuligheder, der er for at dokumentere digitale krænkelser, samt hvad der kan handles på for at få fjernet de digitale krænkelser fra sociale medier og hjemmesider.

Uden dokumentation kan hverken Silkeborg Kommune som arbejdsgiver eller Politiet, handle på de konkrete krænkelser. Dokumenter derfor krænkelsen med det samme og gå til ledelsen umiddelbart herefter.

# **Bevissikring – sådan gør du**

**Printscreen/skærmprint på PC**

****

Find tasten på dit PC-tastatur, hvor der står Print Screen eller PrtScr.

1. Tryk på tasten
2. Åben et Word-dokument
3. Tryk CTRL + v, Du har nu kopieret billedet af skærmen ind i word-dokument
4. Gem dokumentet med dato og tidspunkt

På en MAC

1. Tryk CMD (Æble)+shift+3
2. Åben et Word-dokument
3. Tryk CMD (Æble)+shift+3, Du har nu kopieret billedet af skærmen ind i word-dokument
4. Gem dokumentet med dato og tidspunkt

**Screenshot på mobil**

På en iPhone

1. Tryk på tænd/sluk knappen på højre side af mobil, samtidig med at du trykker på øverste knap på venstre side af mobilen eller homeknappen (den runde knap for neden)
2. Billedet gemmes automatisk i Fotos

På en android – (Samsung)

1. Tryk hurtigt på tænd/sluk knappen samtidig med at du trykker på volumen-ned på mobilen.
2. Billedet gemmes i mappen “screenshots” (Skærmbilleder)

**Fjern krænkelser på Facebook**

En person kan blokeres eller anmeldes, så vedkommende ikke kan interagere med den pågældende medarbejder eller på arbejdspladsens side på Facebook.

På Facebooks ”fællesskabsregler” står følgende:

Arbejdsgiveren kan anmelde en person eller en side til Facebooks administratorer, som så kan fjerne indhold eller lukke en krænkende profil.

Egentlige anmeldelse af personer, samt fjernelse af krænkelser, trusler mv., som ikke bliver fjernet af ophavsmanden eller dig selv på Facebook, kan være desværre en langsommelig proces – men ikke umulig.

Facebook skriver under ”Anmeldelser om misbrug”:

”*Undertiden bliver vi desuden bedt af offentlige myndigheder om at fjerne indhold, der overtræder lokale love, men som ikke overtræder vores fællesskabsregler. Hvis vi efter grundig juridisk gennemgang mener, at indholdet er ulovligt i henhold til lokal lovgivning, kan vi sørge for, at det ikke længere er tilgængeligt i det relevante land eller område.*”

Facebook skriver desuden, hvorfor de ikke altid fjerner indhold, der er anmeldt.

”*Det er ikke alt ubehageligt eller foruroligende indhold, der overtræder vores fællesskabsregler. Derfor giver vi dig mulighed for at tilpasse og styre, hvad du får vist, ved at holde op med at følge, blokere eller skjule opslag, personer, sider og applikationer, du ikke vil have vist – og vi opfordrer dig til at bruge disse indstillinger til at tilpasse din oplevelse.* [Læs mere på Facebook](https://www.facebook.com/help/212722115425932)

*Folk løser desuden ofte problemer i forbindelse med indhold ved blot at kontakte den person, der har slået indholdet op. Vi har oprettet værktøjer, du kan bruge til at kommunikere direkte med andre, hvis du er utilfreds med opslag, billeder eller andet indhold, du ser på Facebook.*”

**Falsk profil på Facebook**
Hvis der oprettes en falsk profil af en medarbejder, skal man lokalt kontakte administratoren af Facebook for at få slettet profilen hurtigst muligt. Forholdet kan anmeldes på følgende måde:

1. Gå til den falske profil
2. Klik på coverbilledet, og vælg ”Anmeld”
3. Følg vejledningen på skærmen

Hvis du ikke har en Facebook-konto, kan du anmelde en forfalsket profil ved at følge dette link: <https://www.facebook.com/help/contact/295309487309948>

**Krænkelser på hjemmesider**

Hvis en medarbejder udsættes for krænkelser på en hjemmeside, kan man gøre følgende:

1. Find ud af, hvem der hoster den pågældende hjemmeside, dvs. hvem der er ansvarlig for hjemmesidens server. Du kan fx bruge dette link: <http://www.whoishostingthis.com/>
2. Indtast hjemmesidens adresse i søgefeltet – og tryk på ”Search”
3. Kontakt hosting provider/webmaster

**Google - fjerne data**

Det er muligt at anmode Google om at fjerne oplysninger fra Googles søgeresultater. Google vil dog alene fjerne visse typer af følsomme personlige oplysninger fra Googles søgeresultater, som for eksempel nationale identifikationsnumre, bankkontonumre, kreditkortnumre, billeder af underskrifter og billeder med nøgenhed eller seksuelt eksplicit materiale, som er blevet uploadet eller delt uden den krænkedes samtykke. Google fjerner normalt ikke oplysninger om fødselsdato, adresser og telefonnumre.

Man kan læse nærmere om Googles politikker om fjernelse af oplysninger, herunder hvordan man anmoder Google om, at få oplysningerne fjernet, på dette link: <https://support.google.com/websearch/answer/2744324>